Leonas (Meksika)

Leonas de los Aldamas (, oficialiai – León de los Aldama) – miestas vidurio Meksikoje, Gvanachuato valstijoje. Altitudė 1830 m.

 Istorija 
Miestas Meksikos kalnyne, Turbio upės (Lermos intakas) slėnyje įkurtas 1576 m.; miesto teisės nuo 1830 m. 1888 m. Leonas labai nukentėjo nuo potvynio.

 Ekonomika 
Pagrindinis šalies odos ir avalynės pramonės centras, yra didžiausios Meksikoje įmonės; taip pat išvystyta maisto, tekstilės, metalo (daugiausia plieno), chemijos, popieriaus, stiklo, mašinų gamybos pramonė. Netoli nuo Leono kasamas auksas, sidabras, vario, švino, cinko rūdos, talkas, siera ir kvarcas.

Per Leoną eina geležinkelis ir automobilių magistralė Aguaskalientesas–Meksikas. Į rytus nuo miesto yra Leono tarptautinis oro uostas.

Išplėtoti dailieji juvelyrinių dirbinių amatai. Turizmo ir sporto centras. 

 Sportas 

Mieste 1970 m. vyko IX pasaulio futbolo čempionatas, o 1986 m. – XIII pasaulio futbolo čempionatas.

 Club León – futbolo klubas; rungtyniavo aukščiausioje šalies lygoje.Globalsportsarchive
 Leono stadionas arba Estadio León, talpinantis 27 423 žiūrovus;

 Šaltiniai 

Kategorija:Meksikos miestai
Kategorija:Milijoniniai miestai